ΑΠΟΦΑΣΕΙΣ
Αριθμ. 2104
Επανακαθορισμός των ορίων αιγιαλού και παραλίας στη θέση «Παλιόβαρκα» Δ.Ε Αρχοντοχω-
ρίου του Δ. Ξηρομέρου Π.Ε. Αιτωλοακαρνανίας.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τις διατάξεις του ν. 2503/1997 «Διοίκηση, Οργάνωση, Στελέχωση της Περιφέρειας, ρύθμιση θεμάτων για
την Τοπική Αυτοδιοίκηση και άλλες διατάξεις» (Α΄ 107).
2. Το άρθρο 9 του Κώδικα Διοικητικής Διαδικασίας
(ν. 2690/1999, Α’ 45).
3. Την υπό στοιχεία 1063349/790/Α0006/3.8.2004 απόφαση του Υπουργού Οικονομίας και Οικονομικών, σχε-
τικά με την καταγραφή - διοικητική κωδικοποίηση των
αρμοδιοτήτων σε θέματα υπηρεσιών του Υπουργείου
Οικονομίας και Οικονομικών που περιέρχονται στους
Γενικούς Γραμματείς Περιφερειών, κατά τις διατάξεις της
παρ. 21 του άρθρου 46 του ν. 3220/2004.
4. Τις διατάξεις της παρ. 21 του άρθρου 46 του ν. 3220/
2004 «Μέτρα αναπτυξιακής και κοινωνικής πολιτικής αντικειμενικοποίηση του φορολογικού ελέγχου και
άλλες διατάξεις» (Α’ 15).
5. Τις διατάξεις του ν. 2971/2001 «Αιγιαλός παραλία
και άλλες διατάξεις (Α’ 285), του ν. 3978/2011 και ειδικότερα το άρθρο 11 του ν. 4281/2014 (Α’ 160) του
άρθρου 27 του ν. 4321/2015 και του άρθρου 62 του
ν.  4403/2016 (Α’  125), καθώς και τις διατάξεις του
ν. 4607/2019 (Α’ 65).
6. Τις διατάξεις των άρθρων 6, 6Α, 6Β, 238, 280 και της
παρ. 4 του άρθρου 283 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
7. Το π.δ. 139/2010 «Οργανισμός της Αποκεντρωμένης Διοίκησης Πελοποννήσου, Δυτ. Ελλάδος και Ιονίου»
(Α’ 232).
8. Το άρθρο 5 του ν. 3469/2006 «Εθνικό Τυπογραφείο,
Εφημερίς της Κυβερνήσεως και άλλες διατάξεις» (Α’ 131).
9. Τις διατάξεις του π.δ. 142/2017 «Οργανισμός Υπουργείου Οικονομικών» (Α’ 181).
10. Την υπό στοιχεία 1089532π.ε/8205π.ε/Β0010/2005
κοινή υπουργική απόφαση των Υπουργών Οικονομίας
και Οικονομικών και Περιβάλλοντος Χωροταξίας και
Δημοσίων Έργων «Στοιχεία καθορισμού αιγιαλού και
παραλίας» (Β’ 595) σχετικά με την εφαρμογή των όσον
αναφέρονται στην παρ 1 του άρθρου 9 του ν. 2971/2001.
11. Την υπ’ αρ. 86782/19.12.2022 απόφαση Υπουργού
Εσωτερικών περί διορισμού του Δημητρίου Κατσαρού
του Χαραλάμπους στη θέση του μετακλητού Γραμματέα
Αποκεντρωμένης Διοίκησης Π.Δ.Ε.Ι. (ΥΟΔΔ 1183).
12. Την υπ’ αρ. 146661/13.07.2018 απόφαση του Συντονιστή της Αποκεντρωμένης Διοίκηση Πελοποννήσου,
Δυτικής Ελλάδας και Ιονίου σχετικά με την οριστικοποίηση της Προκαταρκτικής Οριογραμμής Αιγιαλού (Π.Ο.Α.)
στην Περιφερειακή Ενότητα Αιτωλ/νίας (Δ’ 298).
13. Τα στοιχεία καθορισμού αιγιαλού - παραλίας που
προβλέπονται από το άρθρο 9 του ν. 2971/2001, όπως
αυτά περιγράφονται στην έκθεση της επιτροπής, η οποία
αποτελεί αναπόσπαστο μέρος της παρούσας.
14. Την υπ’ αρ. 696/05.07.1990 απόφαση Νομάρχη
Αιτωλοακαρνανίας με την οποία καθορίστηκαν τα όρια
αιγιαλού - παραλίας στην συγκεκριμένη περιοχή (Δ’ 377).
15. Την από 17/05/2023 αίτηση του Λυγκώνη Παρασκευά του Οδυσσέα, με την οποία αιτείται τον επανακα-
θορισμό των ορίων αιγιαλού - παραλίας στη θέση «Πα»
Δ.Ε. Αρχοντοχωρίου του Δ. Ξηρομέρου Π.Ε. Αιτωλοακαρνανίας έμπροσθεν τουριστικού καταλύματος με την επω-
νυμία «Θεσμός» του οποίου είναι και ιδιοκτήτης λόγω
εμφιλοχώρησης σφάλματος του πιο πάνω καθορισμού,
καθώς στην τομή των δυο καθορισμών η απόσταση
της οριογραμμής αιγιαλού από την ακτογραμμή είναι
τριάντα μέτρα (30) με μεγάλη υψομετρική διαφορά, με
συνημμένη την από 04/07/23 αιτιολογική τεχνική έκθεση της Σερακιώτη Αλεξάνδρας Πολιτικού Μηχανικού
ΤΕ με την οποία η κορυφή Α10 του καθορισμού του
Δ’ 377/1990 και η οποία είναι σημείο τομής με όμορο
καθορισμό Δ’ 394/1994 αναρριχάται στην ισοϋψή των
οχτώ μέτρων,γεγονός που καταδεικνύει το σφάλμα του
επανακαθορισμού καθώς στην περιοχή το ανάγλυφο του
εδάφους από την ακτογραμμή είναι έντονο.
16. Τον έλεγχο που πραγματοποιήθηκε από υπάλληλο
της Κτηματικής Υπηρεσίας Αιτωλοακαρνανίας και διαπιστώθηκε εμφιλοχώρηση σφάλματος του καθορισμού με
Δ’ 377/1990 και από τα σημεία Α1 έως Α9, σύμφωνα με
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 25
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 25/26.01.2024
το από Δεκέμβριο του 2023 τοπογραφικό διάγραμμα
της Πολιτικού Μηχανικού Τριανταφυλλιάς Κάκου σε κλίμακα 1:500 το οποίο εφαρμόστηκε στην ψηφιακή βάση
δεδομένων του ΨΥ.ΔΗ.ΠΕ.Ε.Κ. για την ακρίβεια της αποτύπωσης.
17. Το από Δεκέμβριο του 2023 τοπογραφικό διάγραμμα που συντάχτηκε σε (1) πινακίδα από την Τρια-
νταφυλλιά Κάκου Πολιτικό Μηχανικό σε κλίμακα 1:500,
στο προβολικό σύστημα ΕΓΣΑ ’87 και θεωρήθηκε από
την Αργιαδίτη Ιωάννα Αγρονόμο Τοπογράφο Μηχανικό
ΠΕ/Α’.
18. Την από 08.12.2023 έκθεση της Επιτροπής Αιγιαλού
και παραλίας του άρθρου 3 του ν. 2971/2001, για τον
επανακαθορισμό των ορίων αιγιαλού και παραλίας στη
θέση «Παλιόβαρκα» Δ.Ε. Αρχοντοχωρίου του Δ. Ξηρομέρου Π.Ε. Αιτωλοακαρνανίας.
19. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού.
20. Το υπό στοιχεία 129498ΕΞΕ/18.12.2023 έγγραφο
της Κτηματικής Υπηρεσίας Αιτωλ/νίας προς την Αποκεντρωμένη Διοίκηση Π.Δ.Ε.Ι. για την έκδοση της παρούσας
απόφασης, αποφασίζουμε:
Επικυρώνουμε την από 08.12.2023 έκθεση της Επιτροπής Αιγιαλού και παραλίας του άρθρου  3 του
ν. 2971/2001, για τον επανακαθορισμό των ορίων αιγιαλού και παραλίας στη θέση «Παλιόβαρκα» Δ.Ε. Αρχο-
ντοχωρίου του Δ. Ξηρομέρου Π.Ε. Αιτωλοακαρνανίας
καθώς και το από Δεκέμβριο του 2023 τοπογραφικό διάγραμμα που συντάχτηκε σε (1) πινακίδα από την Τρια-
νταφυλλιά Κάκου Πολιτικό Μηχανικό σε κλίμακα 1:500,
στο προβολικό σύστημα ΕΓΣΑ ’87 και θεωρήθηκε από
την Αργιαδίτη Ιωάννα Αγρονόμο Τοπογράφο Μηχανικό
ΠΕ/Α’ ως εξής:
Α. Επανακαθορίζει την οριογραμμή αιγιαλού με κόκκινη συνεχή πολυγωνική γραμμή με κορυφές τα στοιχεία
Α1, Α2,…Α8, Α9, όπου η κορυφή Α1 ταυτίζεται με την
κορυφή αιγιαλού όμορου καθορισμού σύμφωνα με την
υπό στοιχεία 658/Φ.420/117/08.04.1994 απόφαση Νομάρχη Αιτωλοακαρνανίας (Δ’ 394).
Β. Επανακαθορίζει την οριογραμμή παραλίας με κίτρινη συνεχή πολυγωνική γραμμή με κορυφές τα στοιχεία
Π1, Π2,…Π8, Π9, όπου η κορυφή Π1 ταυτίζεται με την
κορυφή παραλίας όμορου καθορισμού σύμφωνα με
την υπό στοιχεία 658/Φ.420/117/08.04.1994 απόφαση
Νομάρχη Αιτωλοακαρνανίας (Δ’ 394) σε απόσταση 10μ.
(μικρότερη των 30μ.) καθόσον:
α) Ο δυτικός όμορος καθορισμός και ο ανατολικά καθορισμός φέρει πλάτος 10μ.
β) Η γεωμορφολογία της ακτής δεν εμφανίζει απότομες κλίσεις, το φυσικό και δομημένο περιβάλλον δεν έχει
αλλάξει ώστε να επηρεάζει την χάραξη της παραλίας.
γ) Το καθοριζόμενο πλάτος είναι ικανό να εξυπηρετεί
την επικοινωνία της ξηράς με τη θάλασσα και αντίστροφα επί ορθοφωτοχάρτη ΕΚΧΑ Α.Ε. σε κλίμακα 1:500, οι
συντεταγμένες των οποίων εξαρτώνται απευθείας από το
κρατικό τριγωνομετρικό δίκτυο ΕΓΣΑ ’87 και αναγράφονται στο διάγραμμα που συνοδεύει την παρούσα έκθεση.
Γ. Δεν υφίσταται παλαιός αιγιαλός.
Οι ανωτέρω κορυφές οριογραμμών αιγιαλού και παραλίας του καθορισμού αποτυπώνονται σε υπόβαθρο
ορθοφωτοχάρτη που συνοδεύει την παρούσα έκθεση
και αποτελεί αναπόσπαστο τμήμα της.
Τα συνοδευτικά της παρούσας απόφασης (Τοπογραφικό Διάγραμμα, Έκθεση της Επιτροπής, απόφαση
Γραμματέα Α.Δ.Π.Δ.Ε.Ι.) είναι αναρτητέα από την αρμόδια Υπηρεσία του Υπουργείου Εθνικής Οικονομίας
και Οικονομικών στην σχετική ιστοσελίδα του και στην
διεύθυνση:
https//:www1.gsis.gr/gspp/dhpe/publicgis/faces/
homeShore
ΕΚΘΕΣΗ
Επιτροπής επανακαθορισμού των ορίων αιγιαλού παραλίας του άρθρου 3 του ν. 2971/2001, για τον
επανακαθορισμό των ορίων αιγιαλού - παραλίας
στη θέση «Παλιόβαρκα» Τ.Κ. Αρχοντοχωρίου, Δ.Ε.
ΑΛΥΖΙΑΣ, Δήμου Ξηρομέρου, Νομού Αιτωλ/νίας.
Για την εξέταση αίτησης του Παρασκευά Λυγκώνη του
Οδυσσέα.
Στην Ι.Π. Μεσολογγίου σήμερα την 8η Δεκεμβρίου του
έτους 2023, οι υπογεγραμμένοι:
1. Αργιαδίτη Ιωάννα, Αγρον. και Τοπογράφος Μηχανικός, ΠΕ/Α’, Προϊσταμένη της Κτηματικής Υπηρεσίας
Αιτωλ/νίας, ως πρόεδρος,
2. Ρούσση Πηνελόπη, Πολιτικός Μηχανικός της Διεύθυνσης Τεχνικών Υπηρεσιών του Δήμου Αμφιλοχίας, ως
μέλος,
3. Σταματοπούλου Ευαγγελία, Τοπογράφος Μηχανικός
ΤΕ/Α’, Αναπλ. Προϊσταμένη της Υπηρεσίας Δόμησης του
Δήμου Ι.Π. Μεσολογγίου, ως μέλος,
4. Προκοπίου Δημήτριος, Πλωτάρχης Λ.Σ., αναπληρωτής Λιμενάρχης Λευκάδας κωλυομένου αυτού, ως μέλος,
5. Τσαγκαρέστος Ιωάννης, Πολιτικός Μηχανικός ΠΕ/Α,
Προϊστάμενος του Τμήματος Δ/νσης Περιβάλλοντος και
Χωρικού Σχεδιασμού της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου, παρότι
ειδοποιήθηκε έγκαιρα δεν προσήλθε, ούτε ο νόμιμος
αναπληρωτής αυτού, απών.
Γραμματέας της επιτροπής ορίστηκε ο Ζήκος Αλέξανδρος, Εφοριακός ΠΕ/Γ, υπάλληλος της Κτηματικής Υπη-
ρεσίας Αιτωλ/νίας, που αποτελούμε την επιτροπή καθορισμού των ορίων αιγιαλού και παραλίας δυνάμει του
άρθρου 3 του ν. 2971/2001, που συγκροτήθηκε με την
υπ’ αρ. 19127/15.02.2022 (ΑΔΑ: ΨΑΘΔΟΡ1-8Λ0) απόφαση του Συντονιστή της Α.Δ.Π.Δ.Ε. και Ι. και συγκλήθηκε με
την υπό στοιχεία 121800 ΕΞΕ 2023/28.11.2023 πρόσκληση της επιτροπής του άρθρου 3 ν. 2971/2001, μετά από
αυτοψία που διενεργήθηκε στην περιοχή «Παλιόβαρκα»
και έμπροσθεν του τουριστικού καταλύματος «Θεσμός»
ιδιοκτησίας του αιτούντα, Τ.Κ. Αρχοντοχωρίου Δ.Ε. Αλυζίας του Δήμου Ξηρομέρου, συνήλθε στις 08/12/2023 και
ώρα 13:30μ.μ., στα γραφεία της Κτηματικής Υπηρεσίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 25/26.01.2024
Αιτωλ/νίας και αφού πριν επισκεφτήκαμε την εν θέματι
περιοχή, μετά από διαλογική συζήτηση και αφού λάβαμε
υπόψη:
1. Την υπ’ αρ. 696/05.07.1990 απόφαση Νομάρχη Αιτωλ/νίας, με την οποία καθορίστηκαν τα όρια αιγιαλού -
παραλίας στη συγκεκριμένη περιοχή (Δ’ 377).
2. Την από 17/05/2023 αίτηση του Λυγκώνη Παρασκευά του Οδυσσέα, σύμφωνα με την οποία αιτείται
τον επανακαθορισμό των ορίων αιγιαλού - παραλίας
έμπροσθεν του τουριστικού καταλύματος με την επωνυμία «Θεσμός» του οποίου τυγχάνει ιδιοκτήτης, λόγω
εμφιλοχώρησης σφάλματος του ανωτέρω καθορισμού,
καθώς στην τομή των δύο καθορισμών η απόσταση της
οριογραμμής αιγιαλού από την ακτογραμμή, είναι τριάντα (30) μέτρα με μεγάλη υψομετρική διαφορά, με συ-
νημμένη την από 04/07/2023 Αιτιολογική Τεχνική Έκθεση της Σερακιώτη Αλεξάνδρας, Πολιτικού Μηχανικού ΤΕ,
σύμφωνα με την οποία η κορυφή Α10 του καθορισμού
(Δ’ 377/1990), (ανωτ. (1) σχετική) και η οποία είναι σημείο
τομής με όμορο καθορισμό (Δ’ 394/1994), «αναρριχάται»
στην ισοϋψή των οχτώ (8) μέτρων, γεγονός που καταδεικνύει το σφάλμα του παρόντος επανακαθορισμού,
καθώς στη συγκεκριμένη περιοχή το ανάγλυφο του εδάφους από την ακτογραμμή είναι έντονο.
3. Τον έλεγχο που πραγματοποιήθηκε από την μηχανικό της υπηρεσίας μας και τη διαπίστωση εμφιλοχώρη-
σης σφάλματος του καθορισμού (Δ’ 377/1990) και από
τα σημεία Α1 έως και Α9, σύμφωνα με το από Δεκέμβριο του 2023 τοπογραφικό διάγραμμα της Πολιτικού
Μηχανικού Τριανταφυλλιάς Κάκου σε κλίμακα 1:500, το
οποίο εφαρμόστηκε στην ψηφιακή βάση δεδομένων
του Ψ.Υ.ΔΗ.ΠΕ.Ε.Κ., για την ακρίβεια της αποτύπωσης.
4. Την υπ’ αρ. 146661/13.7.2018 απόφαση του Συντονιστή της Αποκεντρωμένης Δ/σης Πελοποννήσου,
Δυτικής Ελλάδας και Ιονίου σχετικά με την οριστικοποίηση της Προκαταρκτικής Οριογραμμής Αιγιαλού (Π.Ο.Α.)
στην Περιφερειακή Ενότητα Αιτωλ/νίας (Δ’ 298) η οποία
ακολουθεί περίπου την οριογραμμή επανακαθορισμού
αιγιαλού.
5. Τις λοιπές διατάξεις του ν. 2971/2001 περί αιγιαλού
και παραλίας όπως τροποποιήθηκαν με τις διατάξεις του
ν. 4607/2019 (Α’ 65).
6. Τα στοιχεία καθορισμού αιγιαλού και παραλίας που
προβλέπονται από το άρθρο 9 του ν. 2971/2001 και ειδικότερα:
α.α1. Η μορφολογία της ακτής συνίσταται εν μέρει από
βραχώδη πρανή με απότομες κλίσεις και ύψη στέψης
που κυμαίνονται από 2-4μ. και εν μέρει αμμώδης (χαλίκια, πέτρες).
α2. Της ακτής συνέχονται εκτάσεις, εν μέρει πεδινές
και εν μέρει λοφώδεις, με χρήση κατοικίας και γεωργική
και εκτός σχεδίου.
α3. Το φυσικό όριο βλάστησης συνίσταται από θαμνώδη φυσική βλάστηση και χαμηλή ποώδη φυσική
βλάστηση.
β. Το γεγονός ότι στην περιοχή δεν εντοπίστηκαν παράκτιοι φυσικοί πόροι.
γ. Τα πορίσματα από την εκτίμηση των μετεωρολογικών στοιχείων της περιοχής, ήτοι ότι η περιοχή δεν προ-
σβάλλεται από ισχυρούς ανέμους με διεύθυνση κυρίως
νότιες εντάσεως από 4Β έως 6Β.
δ. Την μορφολογία του πυθμένα, ο οποίος συνίσταται
εν μέρει από αμμώδη ομαλή σύσταση και εν μέρει από
απότομη κλίση με μικρά βάθη πολύ κοντά στην ακτή.
ε. Τον τομέα ανάπτυξης κυματισμού σε σχέση με το
μέτωπο της ακτής, ότι δηλαδή πρόκειται για ακτή με
μεγάλο ανάπτυγμα πελάγους. Το ύψος κύματος που
πλήττει την περιοχή είναι σχετικά μικρό.
στ. Υπάρχουν κτίσματα στον αιγιαλό και παραλία και
συγκεκριμένα υπερυψωμένες εξέδρες με τσιμέντο και
μεταλλικές κατασκευές.
ζ. Σύμφωνα με το περιφερειακό πλαίσιο Χωροταξικού
Σχεδιασμού και Αειφόρου Ανάπτυξης Περιφέρειας Δυτικής Ελλάδας (υπ’ αρ. 25297, Β’ 1470/2003) και συγκε-
κριμένα στο χάρτη Δ.1.2. Κλίμακας 1:800000 (Πρότυπο
Χωρικής Ανάπτυξης - Παραγωγικές Δραστηριότητες), η
περιοχή αιγιαλού ευρίσκεται σε «ενδεικτική ευρύτερη
ζώνη αναζήτησης ελεγχόμενων δραστηριοτήτων Τουρισμού - Παραθερισμού».
η. Η υπό ένταξη της ευρύτερης περιοχής στο Εθνικό
Κτηματολόγιο (Ανάρτηση με ΚΑΕΚ 01039ΕΚ34013_αιγιαλός και 01039ΕΚ34020_παραλία).
θ. Στην περιοχή του αιγιαλού δεν υπάρχει προστατευόμενη περιοχή. Η θαλάσσια περιοχή έμπροσθεν του αιγι-
αλού, ανήκει στην προστατευόμενη περιοχή του δικτύου
Natura 2000 «Εσωτερικό Αρχιπέλαγος Ιονίου - με κωδικό
GR 222000 (Μεγανήσι, Αρκούδι, Άτοκος, Βρώμωνας)».
7. Το από Δεκέμβριο του 2023, τοπογραφικό διάγραμμα της Υπηρεσίας σε μία πινακίδα (1/1) που συντάχθηκε
από την Τριανταφυλλιά Κάκου, Πολιτικό Μηχανικό και
θεωρήθηκε από την Αργιαδίτη Ιωάννα, Αγρον. και Τοπογράφο Μηχανικό ΠΕ/Α’, Προϊσταμένη της Κτηματικής
Υπηρεσίας Αιτωλ/νίας, σε κλίμακα 1:500, στο προβολικό
σύστημα ΕΓΣΑ ’87, αποφασίζουμε:
Α) Επανακαθορίζουμε την οριογραμμή αιγιαλού με
κόκκινη συνεχή πολυγωνική γραμμή με κορυφές τα
στοιχεία Α1, Α2,...Α8, Α9, όπου η κορυφή Α1 ταυτίζεται
με την κορυφή αιγιαλού όμορου καθορισμού σύμφωνα
με την υπό στοιχεία 658/Φ.420/117/08.04.1994 (Δ’ 394)
απόφαση Νομάρχη Αιτωλ/νίας και
Β) επανακαθορίζουμε την οριογραμμή παραλίας με
κίτρινη πολυγωνική γραμμή, με κορυφές τα στοιχεία Π1,
Π2,...Π8, Π9, όπου η κορυφή Π1, ταυτίζεται με την κορυφή παραλίας όμορου καθορισμού σύμφωνα με την υπό
στοιχεία 658/Φ.420/117/08.04.1994 (Δ’ 394) απόφαση
Νομάρχη Αιτωλ/νίας σε απόσταση 10μ. (μικρότερη των
30μ.), καθόσον:
α. Ο δυτικός όμορος καθορισμός και ο ανατολικά καθορισμός φέρει πλάτος 10μ.
β. η γεωμορφολογία της ακτής δεν εμφανίζει απότομες
κλίσεις, το φυσικό και δομημένο περιβάλλον δεν έχει
αλλάξει ώστε να επηρεάζει την χάραξη της παραλίας και
γ. το καθοριζόμενο πλάτος είναι ικανό να εξυπηρετεί την επικοινωνία της ξηράς με τη θάλασσα και αντί-
στροφα, επί ορθοφωτοχάρτη ΕΚΧΑ ΑΕ σε κλίμακα 1:500,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 25/26.01.2024
οι συντεταγμένες των οποίων εξαρτώνται απευθείας από
το κρατικό τριγωνομετρικό δίκτυο ΕΓΣΑ ’87 και αναγράφονται στο διάγραμμα που συνοδεύει την παρούσα έκ-
θεση,
Γ) Δεν υφίσταται παλαιός αιγιαλός.
Οι ανωτέρω κορυφές οριογραμμών παραλίας του καθορισμού αποτυπώνονται σε υπόβαθρο ορθοφωτοχάρ-
τη ΕΚΧΑ Α.Ε., σε κλίμακα 1:500, το οποίο συνοδεύει την
παρούσα έκθεση και αποτελεί αναπόσπαστο τμήμα της.
Η παρούσα έκθεση της Επιτροπής, η απόφαση και τα
συνοδευτικά τους, θα αναρτηθούν μετά την δημοσίευση
της απόφασης επικύρωσης στο ΦΕΚ, στην ιστοσελίδα
του Υπουργείου Εθνικής Οικονομίας και Οικονομικών,
προκειμένου να καταχωρηθεί στο Μητρώο Αιγιαλού του
ΨΥ.ΔΗ.ΠΕ.Ε.Κ. και να εμφανιστεί στην ιστοσελίδα του
Υπουργείου Οικονομικών για θέαση από τους πολίτες
(άρθρο 4, παρ. 3-6 του ν. 2971/2001.
Ι.Π. Μεσολογγίου, 8 Δεκεμβρίου 2023
Η Πρόεδρος
Τα Μέλη
ΙΩΑΝΝΑ ΑΡΓΙΑΔΙΤΗ
ΠΗΝΕΛΟΠΗ ΡΟΥΣΣΗ
ΕΥΑΓΓΕΛΙΑ ΣΤΑΜΑΤΟΠΟΥΛΟΥ
ΔΗΜΗΤΡΙΟΣ ΠΡΟΚΟΠΙΟΥ
ΙΩΑΝΝΗΣ ΤΣΑΓΚΑΡΕΣΤΟΣ
(παρότι ειδοποιήθηκε έγκαιρα
δεν προσήλθε, απών)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 25/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 25/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 25/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 25/26.01.2024
Η παρούσα απόφαση με την έκθεση της Επιτροπής και το Τοπογραφικό Διάγραμμα να δημοσιευθούν στην Εφημερίδα της Κυβερνήσεως.
Πάτρα, 5 Ιανουαρίου 2024
Ο Γραμματέας Αποκεντρωμένης Διοίκησης
ΔΗΜΗΤΡΙΟΣ ΚΑΤΣΑΡΟΣ

[Source: 20240400025.pdf | Tokens: 14687]